
OTRO caso di arma di candela a keda trata diabierna mainta 
den Corte den Prome Instancia, caminda e acusado hoben 
di 20 aña, esta Shancarlo Vrolijk, a presente dilanti Hues 
pa un caso caminda su arma di candela, a costa bida di un 
homber di inicial P. di 23 aña. 
No ta un caso di asesinato pero si caminda e acusado ta 
ser acusa di a hiba un arma di candela na cas di su amigo 
Phelipa pero despues a bandona e cas di su amigo pero a 
laga e arma di candela riba un mesa den e cas. 


Segun su declaracion na autoridadnan hudicial, e ta sigura 
cu e arma di candela no ta pertenece na su persona y cu 
e no sa algo di e arma aki pero amiga di difunto Phelipa, a 
declara na autoridadnan policial e anochi di e incidente fatal 
aki, cu ta Shancarlo a bin cu e arma di candela y a laga esaki 
riba un mesa den e apartamento di e victima. 


Segun e mucha muhe, e victima dado momento despues cu 
Shancarlo a bandona e cas y a laga e arma di candela riba e 
mesa, a pasa man pa e arma y hasta a punta e arma riba su 
persona, caminda el a reacciona mesora bisando cu Philipa 
a spanta su persona formalmente. 
Segun Phelipa na su amiga, ta cu e no mester spanta ya cu 
e arma lo no tin bala den dje pero el a sigui hunga cu e arma 
y dado momento, a apunta e arma na su cabes den loke 
ta igual na e wega ruleta Ruso, e victima a primi e gatillo y 
esaki a resulta fatal ya cu e arma tabatin arma den dje. 
E tiro a penetra den cabes di Phelipa ocasionando su morto 
de inmediato y e zonido tabata asina duro, cu e mucha muhe 
a dicidi di cora bay sconde den baño pa un rato despues bay 
mira kico a pasa y eynan el a bin haya su pareha drumi abou 
den un plas di sanger. 


Mesora e mucha muhe a yama e acusado Shancarlo avisando 
kico a pasa y e persona aki a core yega mesora na e cas pero 
den Corte el a bisa cu e arma di candela no ta di su persona. 
Aki Fiscal a cuestiona formalmente e insistencia di Shancarlo 
cu e arma no ta di su persona ya cu Fiscal a mustra e ora ta 
di con el a pasa man pa e arma di candela ora cu el a bay 
bek na e cas y a bay cu esaki for di e sitio. 


Sin duna splicacion adecuado e acusado den su declara- 
cion na recherche a declara cu el a bay cu e arma na cas di 
un amigo pero cu esaki no kier a yud’e y e ora el a bay tira e 
arma den un dam pero a base di e declaracion dudoso aki, 
polisnan a bay over na detene su persona como sospechoso 
principal. 


Fiscal a exigi un castigo di prizon di 12 luna mirando cu e 


acusacionnan tabata comproba pero di cual 3 luna ta condi- 
cional y c’un periodo di prueba di tres aña. 
Hues diabierna a atende otro caso den cual e acusado aki 
tabata envolvi un aña prome caminda el a ser acusa pa 
maltrato y violencia publico y Hues a cera tratamento di e 
casonan aki y a base di tur loke a bin dilanti, pruebanan 
presenta pa Ministerio Publico, no a tuma mas tempo pa 
saca su conclusion riba loke a sosode. 


El a mustra cu e pruebanan ta concreto y proba cu excepcion 
di e caso di maltrato ya cu riba e filmacion cu tabatin como 
prueba, no por a saca algo concreto afo pero si Hues a bisa 
e acusado cu e merece un castigo pisa sigur na momento cu 
ta trata di un caso c’un persona a perde su bida. 
Sinembargo Hues a tene na consideracion di e acusado a 
pasa den momentonan dificil despues di e incidente fatal di 
su amigo pero cu e tin cu carga responsabilidad pa e hecho 
cu ta su persona a hiba e arma na e cas caminda su amigo a 
mata su mes accidentalmente. 


Hues a condena Shancarlo na un castigo di 15 luna di prizon 
pero di cual 6 luna ta condicional cu tempo di prueba di 2 
aña y e acusado tin dos siman pa apela e sentencia aki. 


Acusado a trece arma y otro a muri 


Otro caso cu a costa bida pa presencia di arma di candela 

DEN un carta cuy CAft a dirigi na Minister di Finansa, Xiomara 
Maduro, e comision di supervision ta confirma cu e di tres 
“uitvoeringsrapportage” pa loke ta presupuesto 2023, a bin 
saca afo cu gobierno lo tin un “surplus” di 200 miyon florin, 
cu CAft ta denomina como “meevallers.” 


Esaki a bira posibel na loke CAft a considera meevallers 
pa loke ta ‘directe belastingen’ loke ta loon y winstbelas- 
ting, ‘indirecte belasting’ cu ta BBO, ACCIJNZEN y tambe 
aumento den loke ta ‘invoerrechten’ pero tambe pa loke ta 
aumento di entrada di otro impuestonan adicional manera 
‘toeristenheffing’ y tambe ‘deviezenprovisie.’ 


E ta un “meevaller’ cu segun CAft ta un totalidad di e suma 
impresionante di 200 miyon florin pero cu realmente ta un 
noticia pa Gabinete Wever Croes II solamente ya cu ningun 
momento pueblo cu ta pasando den situacionnan financiero 
delicado, lo no haya ni ‘crenchi’ holo di e placa aki. 


AWEMainta a pone e palabra “accijnzen” den letra mayus- 
culo ya cu den forma bon cla CAft ta mustra cu gobierno 
a ricibi e 200 miyon aki, tambe for di accijns riba prijs di 
gasolin y diesel, algo cu AWEMainta a bin ta mustra cu nunca 
gobierno ta perde na momento cu e aumenta prijs di gasolin 
y diesel. 


Al contrario Gabinete Wever Croes II ningun momento 
sikiera a haci un intento chikito pa trata di uza e placa 
adicional aki cu e ta ricibi di accijns riba gasolin cu diesel 
paga pa pueblo,  pa sikiera alivia algun situacion financiero  
pa un pueblo cu ta pasando den presion di costo di bida halto 


sin cu tin final na bista. 
Diaranson siman pasa 13 di Maart, despues c’un dia prome 
Minister di Economia Geoffrey Wever a anuncia aumento di 
prijs di gasolin cu 10.2 cen pa liter y 8.6 cen pa liter pa 
diesel, gobierno tabata sigura su mes di algun miyon di 
entrada adicional pa e aumento di prijs di gasolin y diesel. 


For di 2018 Gabinete Wever Croes I y despues Gabinete 
Wever Croes II, a aumenta accijns riba gasolin y diesel, a 
logra di pone man riba miyones di florin cu tabata y ta Sali 
for di cartera di un pueblo cu ta luchando duro pa su placa 
keda un tiki mas den su cartera. 


Awor diahuebs siman pasa 14 di Maart, un biaha mas 
Gabinete Wever Croes II ta bolbe ricibi bon noticia di tin 
un surplus di 200 miyon, corda bon no t 2 miyon pero 200 
MIYON na entrada adicional cu e no a confia ariba pero gobi- 
erno no a ni hik riba e asunto aki. 


Durante di e celebracion di Dia di Himno y Bandera, a spera 
sikiera un miembro di Gabinete Wever Croes II, bin dilanti 
y anuncia cu gobierno lo bay subsidia e aumento di prijs di 
gasolin pa loke ta e dos aumentonan caba pa 2024 pero nada 
a bin dilanti, solamente algun mandatario cu a bin dilanti y 
corda pueblo kico ta e letranan di nos Himno Nacional. 


Tas tristo cu ora CAft a anuncia e bon noticia aki na Gobierno 
prome cu e celebracion di Dia Nacional, pueblo tin un gobi- 
erno cu no ta pensa riba necesidadnan di su pueblo, kico 
su hendenan ta pasando aden y kico e lo bay haci pa alivia 
pueblo su situacion delicado. 


CAft ta duna gobierno bon noticia 


Gobierno ta haya miyones di accijns cu gasolin pero pa pueblo nada 


FUNDACION Parke Nacional Aruba (FPNA) a cuminsa un 
caso contra pais Aruba y contra desaroyador di Isla di Oro 
pa stop e desaroyador di haci cualkier trabou di limpiesa 
riba su tereno. 


Den esaki FPNA a demanda Pais Aruba tambe pa prohibi Pais 
Aruba duna permisonan. Den su veredicto, mesora, hues a 
indica na FPNA cu como nan tin e maneho di e area, cu FPNA 
y e doño di Isla di Oro mester bay sinta na mesa y sali di e 
problema. 
Mientrastanto hues a prohibi e doño di Isla di Oro pa desa- 
roya of hasta pa haci limpiesa riba su tereno di Isla di Oro. 
Pa loke ta e demanda di FPNA contra Gobierno di Aruba, 
FPNA a perde esaki. Hues a bisa cu no tin base pa prohibi 


Gobierno. 


Ta trata aki na un tereno cu e doño tin den erfpacht. E area 
ta bou maneho di FPNA como un area protegi. Den areanan 
protegi en general por reestablece un edificio na estado 
original, den consulta cu FPNA. 


Gobierno di Aruba: 


FPNA a perde e caso contra Gobierno di Aruba 

Jr. Claims Officer 


Guardian Group Fatum Aruba 
is looking for a 


For more information and 
direct online application. 
Or visit www.myguardiangroup.com 
and click on the ‘careers’ tab 
to apply. 


You’ll be responsible for claim intakes, analysis of validity 
of the claim and for motivating and delivering settlements, 
in order to ensure that customers are treated fairly and 
receive excellent service. 


Join our team! 


live easy 


“AFBLIJVEN, handen thuishouden” ta un di e tantisimo expresionnan cu 
por a ser scucha e fin di siman largo aki, pa loke ta intencion di gobierno 
Hulandes, pa sigui ‘blackmail’ gobierno di Aruba, pa pago di un interes di 
6.9% riba e debe di corona, pa introduci e ley di RAft. 


Ta un hecho real cu Minister Presidente Evelyn Wever Croes ta esun cu a 
firma den nomber di su gobierno, na dos of tres ocasion pa introduccion di 
e ley di RAft aki cual mester a wordo acorda pa Parlamento di Aruba loke 
no a tuma luga. 


Analisando expresionnan di entre otro Secretario di Estado pa Asunto di 
Reino Alexandra van Huffelen pa hustifica e castigo cu gobierno di Hulanda 
a pone riba pais Aruba pa paga un interesa asina halto compara cu otro 
paisnan, e pensamento aki ta ridiculo awor cu CAft a presenta su repor- 
tahe riba e di tres ‘uitvoeringsrapportage,’ caminda ta confirma cu gobi- 
erno di Aruba lo cera su cuenta di 2023, c’un saldo positivo di 200 miyon 
florin, cu ta liña recta contra di e pensamento di van Huffelen y gobierno 
Hulandes pa loke ta poder financiero di Aruba pa cumpli cu pago di su 
debenan. 


Rapport di CAft ta confirma cu no tin necesidad di ley manera RAft 


E insistencia di van Huffelen cu lo ta na Aruba 
e siman aki riba su biahe di despedida, no ta 
cuadra cu loke CAft ta presenta ultimo tempo 
den su reportahenan caminda bon cla a bin 
dilanti, cu pais Aruba tin tur capacidad finan- 
ciero pa cumpli cu su responsabilidad pa cubri 
placa cu el a fiha for di Hulanda y otro caminda. 


Ya caba den su rapport anterior, CAft hasta a 
fiha un fecha pa ki tempo Aruba lo cumpli pa 
cubri su debe cu Hulanda algo cu e manda- 
tario no ta kere cu pais di Corsou lo logra di 
haci. 


Den su reportahe di siman pasa, CAft tambe 
a mustra cu pa 2023 gobierno di Aruba lo 
hasta cumpli cu e normanan pa loke ta gasto 
di personal, un di e puntonan di discusion for 
di momento cu e supervision di CFT a inicia pa 
loke ta Aruba. 


Cu e cifranan aki cu CAft a trece dilanti ta bolbe 
keda demostra cu recuperacion economico di 
financiero di pais Aruba despues di e pandemia 
di covid, ta algo solido y tremendo pero na mes 
momento e propio giobierno aki ta sigui insisti 
pa Conseho di Minister di Reino, presiona of 
impone riba gobierno di Aruba pa introduci e 
ley di RAft caminda gobierno Hulandes ta haya 
“zeggenschap” den loke ta maneho di financia 
di pais Aruba loke tin cu wordo evita cueste lo 
que cueste. 


Motibo di esaki ta cu e propio CAft, ta conseha 
den su reportahe di siman pasa cu Gabinete 
Wever Croes II tin cu uza e 200 miyon aki pa 
reduci su debe di 5.6 miljard cu e tin y reduci 
esaki considerablemente. 


E frase aki ta confirma cu na momento intro- 
duci e ley di RAft, gobierno Hulandes lo pasa 
man pa tur saldo positivo y paga debe cu e 
placa aki, mientras cu n’e momentonan aki 
tin masha hopi asunto grandi cu Aruba tin cu 
atende cu’ne, entre otro un prizon nobo of 
ampliacion di esaki, e planta di RZWI y otro 
asuntonan cu ta di vital importancia, entre nan 
pago di indexering di trahadonan publico!! 

ARUBA Hotel & Tourism Association (AHATA) ta acumula e cifranan di 
ocupacion y prijs di hotelnan tur luna y Presidente & CEO di AHATA, Tisa 
LaSorte, ta anuncia cu Februari tabata un luna cu ocupacion y RevPAR 
halto. Februari normalmente ta e luna mas fuerte di henter aña. 


FEBRUARI 2024: 
• Ocupacion: E grado di ocupacion tabata 91%; cual ta 9% mas cu grado 
di ocupacion na Februari 2023 y 1% menos cu 2019. 
• ADR: E balor averahe di cada camber bendi tabata $441.42; un aumento 
di 4% compara cu Februari 2023. 
• RevPAR: E entrada averahe pa tur camber disponibel tabata $400.93 cual 
ta 13% mas cu na 2023 y 19% mas cu na 2019. RevPAR ta e indicador di e 
resultado financiero prome cu desconta gastonan operacional y impuesto. 



AHATA: Februari tabata un luna druk 


JANUARI – FEBRUARI 2024: 
• Ocupacion: E ocupacion averahe di prome 2 
luna di aña tabata 88%; un aumento di 6% 
compara cu e mesun temporada na 2023 y 
3% menos cu e mesun temporada na 2019. 
• ADR: E balor averahe di cada camber bendi 
tabata $433.05; cual ta 3% mas cu e mesun 
temporada na 2023. 
• RevPAR: E averahe di prome 2 luna tabata 
$382.09; 9% mas compara cu e mesun 
temporada na 2023. 




PROYECCION: 
Proyeccion actual pa ocupacion averahe di 
hotel pa Maart ta 90%, April ta 85%, y pa Mei 
ta 77%. E expectativa pa aña 2024 su ocupa- 
cion averahe ta 80.7%, cual ta representa un 
aumento di 3% compara cu e averahe di 2023 
y un reduccion di 5% compara cu e averahe 
di 2019. 


TIMESHARE: 
Ocupacion na propiedadnan Timeshare tabata 
93% na Februari 2024. 

WILLEMSTAD - CORE N.V. (CORE), un empresa lider den 
e sektor di IT, ta anunsiá ku orguyo di a logra kompletá e 
sertifikashon “ISO/IEC 27001:2022” ku éksito. E rekonosementu 
aki ta reflehá e kompromiso di CORE pa mantené e standardnan 
mas haltu riba tereno di seguridat di informashon, seguridat 
sibernetiko i protekshon di privasidat. 


CORE, un provider konfiabel di solushonnan di “IT” i “Cloud” 
ku un enfoke fuerte riba kalidat i inovashon, a selebrá su 
26 aniversario dia 1 di mart 2024. E empresa awor ta tene e 
sertifikashon “ISO/IEC 27001:2022” pa seguridat di informashon, 
seguridat sibernetiko i protekshon di privasidat, i ta konsiderá e 
sertifikashon aki komo balidashon di su kompromiso pa garantisá 
konfidensialidat, integridat i disponibilidat di informashon di su 
klientenan. 


CORE a logra e sertifikashon aki dor di implementá kontrolnan 
organisatorio, personal, físiko i teknológiko pa garantisá e 
konfidensialidat, integridat i disponibilidat di informashon. E 
hustifikashon pa inkluí un kontrol ta basá riba kumplimentu legal 
i kontraktual, eksigensianan di negoshi i evaluashon di riesgo. 


E sertifikashon “ISO/IEC 27001:2022” di CORE ta kubri su 
servisionan di Data Center, inkluyendo “Hosting” i “Co-location”, 
Servisio nan di “Private Cloud”, “IT Managed Services” relashoná 
ku e Data Center i Servisionan di “Software Engineering”. 


CORE ta sigui apliká e standardnan mas altu i ta dediká na 
protekshon kontinuo di dato sensitivo. CORE ta keda komprometí 
na invertí den teknologianan avansá i mantenshon di un ambiente 
“safe” den tur aspekto di su operashonnan. 


CORE N.V. a logra su sertifikashon ISO/IEC 27001:2022 


Riba e foto por mira sra. Isenia-Rosalia direktora di CORE N.V. 
na momentu ku e sertifikado a keda ofisialmente otorgá dor di sr. Joseba Calvo, Managing Partner, EPI Americas. 

ORA cu nos mira e brug grandi y bunita cu tin, esey ta nifica cu tanto e 
parti pabou como e parti pariba di brug, ta mesun importante pa un bon 
desaroyo di henter Aruba, ta loke Chris James di AVP a mustra diado- 
mingo ultimo. 


“Mi ta kere cu e momento a yega cu nos como pueblo, tin cu uni nos mes 
y exigi mas di gobierno  y no acepta loke ta pasando na e park aki cu ta 
Lago Heights Hill Park. 


Unda cu nos bira mira rond di e parke aki, tin sushedad y aki nos ta papia 
di un luga crea y construi pa bienestar di nos mucha y hendenan grandi 
ya cu nan tin derecho di tin un luga limpi, bon manteni caminda no tin 
peliger pa nan hunga y pasa algo ora di diberticion y e mayornan por cana 
y tambe distrae nan mes. 


Mi ta kere cu nos tin cu exigi mehoracion di gobierno, no riba on-line  pero 
tambe nos tin cu ‘walk and do the talk” pa nos mes, ya cu nos tin cu sali 


Chris James di AVP 


San Nicolas ban uni pa trece cambio den maneho di gobierno 


hunto y exigi loke nos tin derecho ariba y no 
sigui acepta un situacion cu no ta adecuado y 
no ta bon pa nos. 


Nos tin mester di algun luga sigur caminda 
tur hende ta sinti nan mes trankil, sin prob- 
lema algun pa nan salud, caminda muchanan 
por hunga y gosa di momentonan agradabel, 
caminda union ta prevalece pero den un ambi- 
ente manera e parke aki ta na e momentonan 
aki, nada di esaki ta posibel y gobierno tin cu 
para responsabel pa esaki. 


Mester tin union pa nos por para pa derecho 
di nos hendenan y esaki ta loke nos partido 
AVP ta para p’e y percura pa e nivel di bida 
di nos pueblo, ta e miho cu por tin pero pa 
nos logra esaki, nos mester sosten di boso pa 
nos drenta ey drecha cosnan cu ta malo pa 
pueblo,” . 


Diamars, 19 Maart 2024 
AWEMainta 
POLITICA 
9 


JOHN F. Kennedy a yega di bisa no puntra kico 
bo pais por haci pa bo sino kico abo por haci pa 
bo pais. Nos politiconan durante campaña ta 
priminti di sirbi nos Aruba dushi tera sin ningun 


interes personal, pero ora nan drenta gobierno 
nan ta lubida y exigi cu nos pueblo mester sirbi 
nan. Ta custumber pa wak e splinter den wowo 
di otro, pero no ta mira e balki den nan propio 


wowo. 
Dia 8 di februari 2023 nos isla a ricibi bishita di un 
crucero di LGBT+. Nos por corda cu nos centro 
di ciudad a converti den un campo alegre. Tabata 
tin actonan sexual cu a tuma luga publicamente 


na cierto restaurantnan den Oranjestad. Si ta 
un cos cu nos leynan no ta permiti ta actonan 
sexual den nos nightclubnan ni restaurantnan. 
Esey ta suficiente motibo cu un restaurant y 
nightclub lo perde su permiso. Gobierno e tempo 


ey a ricibi criticanan pisa pero parce cu nos gobi- 
erno den un forma scondi kier duna nos isla un 
regalo special pa celebra nos Himno y Bandera 
y tambe prepara nos isla pa e ley cu mester bin 
parlamento pa asina haci matrimonio di mesun 
sexo legal. 


Partido Curpa for di un principio a lanta para pa 


e famia institui pa Dios esta matrimonio entre 
homber y muhe punto. Partido AVP ta den un 
caida formal. Despues di tabata tin ideologia 
Cristian democrata a cambia esaki pa un ideo- 
logia liberal socialista cu e meta pa trece cambi- 
onan den nos comunidad cu no lo faborece nos 
pueblo. Un partido AVP cu tabata tin 13 asiento 


na 2013 awe tin 5 asiento paso 2 asiento a bula 
bay. Un partido cu a bay contra di principionan di 
Dios y establece leynan cu ta bay contra leynan 


di Dios tin consecuencia y awe partido AVP ta 
biba e consecuencia. Tur e partidonan politico cu 
a vota pa legalisa e geregistreerd partnerschap 
a recoge nan cosecha. Dia 1 di maart 2021 un 
total di 17 parlamentario a vota na fabor pa e 
geregistreerd partnerschap bira legal dia 1 di 


September 2021. 
Partido MEP a mata partido Red Democratico y 
partido Por. Mañan partido RAIZ ta na turno paso 
nan ta para banda e minoria cu ta vocifera matri- 


monio di mesun sexo. Pueblo no lubida dia cu 


Eric Ras(Curpa): 


E pueblo Cristian ta hisa nos bandera half stengel 


Pa desaproba e maneho anti-cristian di gobierno y parlamento 


a entrega e 16 mil firmanan cu vice prome minister Ursell Arends a ricibi paso 
nos prome minister tabata na Hulanda y a expresa di para banda di e grupo di 
minoria aki. E siguiente dia a bay marcha cu nan den caya grandi. Minister presi- 
dent a hiba un discurso riba Aruba National Gender Policy cu el a laga traha na 


mei 2022 y a presente tambe aki na Aruba na October 2022. 


Partido MEP y RAIZ cu nos parlamento ta na fabor pa e ley bira legal. Si ley aki 
bin parlamento lo e wordo aproba. Tabata tin motibo suficiente e tempo ey pa 


nos parlamentarionan supuestamente Cristian kita nan sosten for di gobierno 
pero ta prefera di keda cobra paso nan sa di no lo regresa den Parlamento e 
siguiente eleccion. Ora e crucero bandona Aruba e por hiba nos parlamentari- 
onan y nos ministernan tambe. 


E actonan aki ta haci cu Dios su vengansa lo baha ariba Aruba. Dios lo pone nos 
Aruba dushi tera na rudia pa e hendenan aki compronde cu tin un Dios. Pueblo 
di Aruba hisa bo bandera y pone half stengel pa asina nos gobernantenan mira 
cu nos pueblo ta di luto. Dios ta pidi obediencia y no sacrificio. Si nos actonan ta 
conforme boluntad di Dios nos lo wordo bendiciona. Partido MEP y partido RAIZ 


ta na caminda pa un derota aplastante den e proximo eleccion. Dios lo no tolera 
nan actonan cu ta bay contra principio nan di Dios. Tin expresion ta bisa pa no 
drenta misa pa e dak no cay riba bo. E tempo di Dios ta perfecto. Partido Curpa 
e unico alternativa. 

E realidad Tristo, Kico ta pasando cu e Gobierno 
actual? Hende por yega asina abao djis pa placa? 
Of pa satisface deseonan di un minoria abrumante, 


cu ki benefishi nos no sa! 
  
Henter pueblo, masalmente a condena e echonan 
inmoral sin escrupulo y baho cu a tuma luga riba nos 
Isla dia cu e tripulantenan di e crucero a invadi nos 


cayanan.   Bao di ningun circunstancia por acepta 
algo bochornoso asina atrobe. 
  
Mi ta kere cu hopi lo ta di acuerdo cu mi cu e dia 
mas scur y deprava cu a sosode ever den historia di 


nos Isla ta dia e barco di turista cu homosexualnan a 
bordo a drenta nos waf. Den historia di Aruba nunca 
tabata tin un dia mas baho y inmoral manera esaki. 
  
Homber cu homber tabata tene relacion sexual abier- 
tamente den nos cayanan y riba nos beachnan. Esey 


no ta speculacion ni redashi. Diferente grabacion 
audiovisual a wordo realisa y a bay rond y lamenta- 


blemente grandi y chikito a wak. Un desaster total. 
  
Nos tin entendi cu Gobierno a duna permit pa un 
barco di turista cu centenares di homosexual 
abordo bolbe drenta nos wafnan riba un dia cu nos 
como pueblo ta celebra nos dia di himno y bandera 
18 di Maart…Y PA COLMO SIN PRE AVISO Y SIN 


Max Robert (Curpa): 


Tur cos ta permiti ma no ta tur cos ta cumbini 


PONE ARIBA LISTA DI ITERINARIO DI BARCONAN CU TA DRENTA NOS WAF. 
Esaki sigur no por. 
  


Libertad di Escogencia 
Na centenares di ocasion esnan cu ta contra a acepta y vocifera cu niun 
hende no ta odia ni faborece ni discrimina ningun homosexual. Si nan a scoge 
pa esey, ta nan decision y ta respeta esey. Nan ta hende y nan tin Libertad di 
escogencia. Nada di bisa tocante esey. 


  
Pero bao di ningun circunstancia no por ta asina cu mester tolera cu un 
porcentahe asina chikito di hende kier impone nan estilo di bida riba henter 
un Isla y tur hende mester keda boca cera y acepta esaki. 
  


Absolutamente cu no. Nan tin Libertad di escogencia? Tur otro ser humano 
tambe tin e mesun Libertad di escogencia y 96% di e Isla aki no ta bay 
doblega pa 4%. 
  
E personanan di e genero aki a mustra caba abiertamente con deprava nan 
ta. Nan no tabata tin ningun respet pa nos ciudadanonan ni mucha chikito. 


No ta importa ken tabata presente y ken no. Nan tabata dal bay practica nan 
depravacion abiertamente manera cos cu ta di nan e Isla ta. 


  
OHALA CU NOS TA EKIBOCA. Pero loke cu a sosode biaha pasa ora cu tripu- 
lantenan homo di e barco crucero turistico a practica den nos cayanan, no 
mag di sosode NUNCA NUNCA MAS. 
  
Ta con gobierno por duna permit pa e cos aki ripiti, no por compronde… 
Pero un cos nos sa cu tur cos ta permiti, ma no ta tur cos ta cumbini. 


Hecho ta ora nos permiti cosnan inmoral asina sosode, lo tin consecuencia 
no mucho bon pa cu nos pais y su habitantenan. 
  


Nos ta spera cu nos autoridadnan policial lo tuma esaki na serio y tuma 
pasonan den ley pa si en caso nan faya nan lo tin di haya y pa nan sa bon cla 
cu ARUBA no ta IBIZA…. 
Y nos ta na altura cu si nos cuerpo policial no por logra atende cu e compor- 
tacion di e clase di turistanan aki, cu ey for tin hendenan cu no ta pensa 
dos bes pa agridi e clase di hendenan aki ariba nan lifestyle, locual nos ta 


condena completamente, cu consecuencia cu Aruba atrobe lo bay ta den 
bad picture internacionalmente. Nos suplica ta bay na e minister di turismo 
pa haci un yamada na e grupo aki y atende cu nan prome cu nan baha for 
di barco, pa nan tene nan mes na ordo, y respeta nos ARUBA DUSHI TERA. 


Soldado avisando no muere en Guerra. 

DIARANSON 
mainta 
Minister 
di 
Turismo y Salud Publico sr. Dangui 
Oduber conhuntamente cu su colega 
Minister di Finansa y Cultura sra. 
Xiomara Maduro a haci un bishita 
na dos scol basico, Colegio Felipe B. 
Tromp y Santa Anna School. Un bishita 
en conexion cu e celebracion nacional 
di 18 di maart. 


E mandatarionan a haya un caluroso 
bon bini yena cu energia hopi positivo. 
Nan a pasa un rato hopi agradabel cu 
tur e muchanan na tur dos scol. Ta 
importante pa sembra e simia di cele- 
bracion di nos dia nacional y amor pa 
nos Aruba den nos muchanan. 


Di e manera aki Minister Dangui Oduber 
a cuminsa celebra nos Himno y Bandera 
hunto cu e muchanan, pasando di 


klas pa klas. Un danki sigur na tur e 
maestronan cu a haci e dia aki posibel, 
tur e alumnonan di Colegio Felipe B. 
Tromp y Santa Anna school. Tambe un 
bunita regalito a wordo entrega na tur 
mucha y maestro cu e tema di “Stima 
Bo Pais, Stima Bo Bandera”. 


Minister Dangui Oduber a termina 
bisando cu e la pasa super great di 


mira tur e entusiasmo y energia posi- 
tivo di e muchanan pa cu e celebracion 
di 18 di maart. 


Minister ta mira e importancia pa sigui 
siña y involucra e muchanan di trempan 
den nos cultura y nos bandera. 


Ami ta Aruba, Abo ta Aruba, Nos 
muchanan ta Aruba! 


En conexion cu nos bunita celebracion na Aruba di 18 di maart 


Minister Dangui Oduber a bishita dos scol Colegio Felipe B. Tromp y Santa Anna School 

DIABIERNA atardi dia 15 di maart, e pueblo 
di San Nicolas y Aruba en general a disfruta di 
un bunita marcha cultural presenta pa St. Paulus 
School. Durante e atardi aki Prome Minister 
Evelyn Wever-Croes y colega minister Xiomara 
Maduro tawata presente y a keda hopi contento 
y inspira cu locual e muchanan a trece dilanti 
durante a marcha aki. 


Prome Minister expresa cu el a keda impresiona 
cu e beyesa di e marcha pero principalmente 
cu e creatividad y e temanan cu a scoge pa e 
marcha aki. A trata di nos turismo, di e desaroyo 
economico di San Nicolas y di henter Aruba. 
Muchanan hopi contento y anima a representa 
e cultura di nos dushi isla bailando y gosando 
durante e marcha aki. Prome Minister ta felicita 
Meneer Randy y henter su ekipo di docente, tur 
mayor y boluntario y specialmente e muchanan, 
cu a haci nan maximo esfuerso pa e marcha aki 
tawata un exito total. 


“Esaki tawata un manera bunita pa cuminsa cu 
e celebracion di e fin di siman di Dia di Himno y 
Bandera. Pabien y danki pa sigui inculca den nos 
muchanan e amor pa nos pais, nos cultura, nos 
bandera y nos himno, pasobra ora muchanan ta 
lanta cu e amor aki den nan curason, mañan nos 
sa cu nan lo sigui cuida y stima Aruba. Danki y 
pabien!”, Prome Minister a expresa. 


Cu un marcha cultural yena cu creatividad St. Paulus 
School a inicia e celebracion di Dia di Himno y Bandera 

DIABIERNA anochi 15 di maart, Colegio Nigel 
Matthew na San Nicolas un biaha mas tawatin 
un celebracion enormemente bunita den cuadro 
di Dia di Himno y Bandera cu nan feria cultural. 
Prome Minister Evelyn Wever-Croes presente p’e 
ocasion aki y acompaña pa Minister di Cultura 
Xiomara Maduro y Minister di Enseñansa y 
Deporte Endy Croes, por a experencia e gran 
interes cu tawatin pa e feria aki. 


Ya di trempan e luga a cuminsa yena y e publico 
tawata bishita tentnan bendiendo entre otro 
cuminda tipico, cos dushi y artesania local. 
Durante un ambiente masha ameno por a wak 
varios interpretacion cultural y musical masha 
bunita di alumnonan. Tambe tawata un momento 
cu hopi emocion pa Prome Minister ora e por 
a topa atrobe cu señor Nigel Matthew ken den 
pasado tawata un profesor di dj’e na scol. 


Prome Minister a felicita Colegio Nigel Matthew 
cu e bunita celebracion y a gradici nan pa sigui 
inculca den nos alumnonan e amor pa nos 
cultura. “Den cuadro di e celebracion di Dia di 
Himno y Bandera nos ta para keto naturalmente 
na nos simbolonan patriotico, pero tambe na 
e amor pa Aruba, e amor pa cultura, y e forma 
cu Colegio Nigel Matthew ta celebra esaki y e 
forma cu hendenan di tur skina di Aruba ta bin 
pa celebra hunto cu nan, ta mustra cu e trabou 
cu nan ta haciendo ta uno sumamente valioso. 
Pabien Colegio Nigel Matthew cu e celebracion 
aki”, Prome Minister a termina bisando. 


Di tur skina di Aruba a bin celebra 


E feria cultural di Colegio Nigel Matthew celebrando nos dia nacional 


Diamars, 19 Maart 2024 
COMUNIDAD 
14 
AWEMainta 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


“ARUBA, ya for di comienso di maart, por a sinti e emocion 
rond pa cu celebracion nos dia nacional, nos Dia di Himno 
y Bandera. 18 di maart, Aruba henter ta conmemora cu 48 
aña pasa Aruba a haya su propio himno y su bandera, y cu 
despues Aruba a bira un pais autonomo den Reino Hulandes. 
Manera un custumber, e mainta aki, na Plaza Libertador 
Gilberto Françios ‘Betico’ Croes a tuma luga e acto protoc- 
olar na unda cu por a disfruta di diferente discurso y atrac- 
cionnan. Prome Minister Evelyn Wever-Croes a duna un 
bunita discurso na unda cu el a enfatisa cu “Un pais sin su 
bandera y sin su himno ta un pais sin destino”. 


Presente n’e ocasion tawata SE Gobernador di Aruba, Señor 
Alfonso Boekhoudt, Presidentenan di Parlamento di Aruba y 
di Corsou. Miembronan di Parlamento di Aruba y di Corsou 
y consehalnan di Boneiro. Ministernan di Aruba y Corsou. 
Cuerpo Consular. Clero y demas invitadonan. 


“Awe nos ta recorda cu 48 aña pasa, pa prome biaha, nos 
bandera a wordo hisa den stadion Guillermo Prospero 
Trinidad, e tempo ey conoci como Wilhelmina stadion. Y 
mesora despues nos himno a wordo toca pa prome biaha. 


HISTORIA 
Y si nos bay un tiki den historia, 48 aña pasa, na aña 1976, 
Gobierno Insular di Aruba a tuma e decision cu 18 di maart 
ta bira nos Dia Nacional, esta nos Dia di Himno y Bandera. 
Pasobra Betico Croes (dfm), den cuadro di su vision pa 
concretisa e deseo di nos pueblo, a mira den introduccion di 


himno y bandera, simbolonan determinante pa logra trece 
union den e pueblo Arubano. Un union cu a wordo fortifica 
mediante e pensamento cu tur esnan cu a nace aki y otronan 
cu a bin Aruba y haci e isla aki nan hogar y cu ta stima e isla 
aki, ta Arubiano. Y pasobra Un pais sin su bandera y sin su 
himno ta un pais sin destino. 


Den e cuadro aki un Comision di Himno a ser institui na 
januari 1976. Nan tarea tabata pa conseha gobierno si 
mester haci e cancion popular ‘Aruba Dushi Tera’ himno 
nacional di Aruba. E cancion aki, di Padu Lampe cu composi- 
cion di Rufo Wever, tabata hopi popular caba na Aruba desde 
añanan 50. E comision mester a conseha gobierno tambe ki 
sorto di ritmo – sea marcha of wals – tin cu wordo uza. E 
comision den forma unanime a vota na fabor di interpreta- 
cion di e himno den e bunita ritmo di wals. 


Tambe a keda dicidi cu lo añadi un di tres couplet, di Hubert 
“Lio” Booi. E di tres couplet lo mester a expresa e deseo 
ferviente di nos pueblo e tempo ey, e ta bisa: Grandesa di bo 
pueblo ta su gran cordialidad. Cu Dios por guia y conserva 
su amor pa libertad. 


Riba e mesun fecha di 21 di januari 1976 Gobierno Insular 
di Aruba a institui tambe un Comision di Bandera cu e tarea 
pa organisa un concurso den pueblo pa un diseño di un 
bandera di Aruba. A drenta no menos cu 693 proposicion. 
Di esaki e comision a propone na Eilandsraad, nos bandera: 
Blauw – pa e color di lama, y di cielo. 


Dos strepi geel - oro, aloe, industria y turismo. Ariba un strea 
cora di 4 punta – cora pa e sanger di indjan y e 4 puntanan 
pa e 4 idiomanan cu nos ta papia. Y rand blanco rond di e 
strea – pa nos playanan bunita. 
>> 


Discurso di Prome Minister Evelyn Wever-Croes Dia di Himno y Bandera 


“Un pais sin su bandera y sin su himno ta un pais sin destino” 

Riba dia 16 di maart 1976 Eilandsraad a aproba ‘Aruba Dushi 
Tera’ como himno oficial di Aruba, y a aproba e diseño di e 
bandera oficial di Aruba. Y dos dia despues, esta 18 di maart 
1976, e acto oficial a tuma luga, caminda a proclama oficial- 
mente nos Himno y Bandera y esaki den presencia di miles 
di nos ciudadanonan. 


Ami tabata un di e ciudadanonan ey, e tempo ey mi tabata 
un mucha di 9 aña. Mira nos bandera wordo hisa pa prome 
biaha, y scucha e himno pa prome biaha como himno, a haci 
un impresion grandi riba mi, un impresion cu ta keda cu mi 
cada biaha cu mi mira nos bandera wordo hisa, y scucha e 
himno wordo toca y canta. 


BISHITA NA SCOLNAN 
Pero e ta un experiencia aun mas emocionante, ora mi mira 
nos muchanan experiencia e mesun sensacion. Ya desde 
cuminsamento di e luna aki nos tur por a sinti caba e vibra- 
cion pa loke ta e celebracion di nos Dia Nacional. 


E festivalnan di canto y poesia cu composicionnan y inter- 
pretacionnan sumamente bunita reflehando e amor pa nos 
pais; e ferianan cultural rond di henter nos isla; e marcha 
cultural di St Paulus School den cayanan di San Nicolas 
siman pasa diabierna; e manifestacion cultural ayera nochi 
aki na Plaza Betico Croes cu un explosion di creatividad, 
innovacion y amor pa nos patria. Den nomber di Gobierno di 
Aruba mi ta gradici tur esnan cu a haci tur e eventonan aki 
asina exitoso. 


E aña aki, cu colega ministernan y parlamentarionan nos a 
bishita mas di 20 scol y nos por a mira y experiencia con nan 
ta prepara pa e celebracion di nos dia di Himno y Bandera. 
Na forma sumamente bunita nos muchanan ta siña tocante 
nos himno, nos bandera, nos historia, nos cultura, y na forma 
hopi creativo nan mes ta participa activamente na esaki. Un 
biaha mas mi ta gradici nos maestronan, mayornan y alum- 
nonan pa esaki. 


Y mi por a mira pa mi mes, ki impresion hisamento di nos 
bandera y cantamento di nos himno tin riba nos muchanan 
na e scolnan cu mi a bishita, y mi por sigura boso cu e 
impresion ey lo keda cu nan pa semper, unda cu nan bay 
den mundo, e amor pa Aruba lo t’ey. 


Y ta hopi importante pa incluca den curason di nos muchanan 
desde jong, e amor pa nos dushi Aruba, pasobra e ora nos sa 
cu ora yega nan turno, nan lo cuida y stima e pida baranca 
aki, mes of mas hopi cu nos ta stim’e. 


REFLEXION RIBA LIBERTAD 
Nos himno y nos bandera ta simbolonan di nos libertad. Y 
esaki tabata un deseo ferviente di nos pueblo na aña 1976, 


ora ainda e pueblo di Aruba no tabata sa cu 10 aña despues 
nos lo tin nos Status Aparte. 


Libertad ta un palabra significante pa tur pais na mundo cu 
den nan historia a biba y hiba un lucha a base di sanger, 
sodo y lagrima pa por a logra e ideal aki. Tin paisnan cu na e 
momentonan aki ta luchando pa conserva nan libertad. 


REFLEXION RIBA RESILIENCIA DI NOS PUEBLO 
Aruba tambe a hiba su bataya pa libertad, y esaki a ser realisa 
danki na e union di e pueblo Arubano. Un union caminda 
no ta reina division basa riba rasa, genero, color politico, 
districto, status economico etc. Nos a prueba cu un pueblo 
uni hamas por ser hundi. Y nos a demostra esaki varios 
biaha den historia di nos pais, desde nos Status Aparte 38 
aña pasa. 


Ultimo tabata e pandemia mundial Covid-19, cu tabata tin 
un impacto devastador pa Aruba, tipifica pa hopi perdida, 
perdida di bida, perdida di entrada, perdida di negoshi. 
Sinembargo un biaha mas, nos a uni como un solo pueblo, y 
lucha pa saca nos pais padilanti. 


Y danki na e esfuerso conhunto di tur ciudadano di nos pais, 
awe Aruba ta mustra un recuperacion impresionante, cu 
crecemento economico stabiel danki na crecemento di nos 
turismo, cu finansa publico responsabel y sostenibel, cu pa 
di dos aña ta mustra surplusnan financiero, cu desempleo 
mas abou den ultimo 20 añanan. 


Nos no ta ainda caminda cu nos mester ta, pero nos ta riba 
e bon caminda, y e tempo nos dilanti lo enfoca riba traduci e 
progreso aki den bienestar den cada hogar; nos lo concentra 
riba diversifica nos economia y nos lo enfoca riba e refor- 
manan pa haci Aruba un pais mas fuerte y mas resiliente. 


CONCLUSION 
Awe riba nos Dia Nacional, ban reconfirma nos compromiso 
pa sigui traha, den union, pa realisa e obhetivo y causanan 
noble pa nos dushi Aruba. 


Mi ta gradici Comision Celebracion Dianan Nacional y colega 
Minister di Cultura Xiomara Maduro, pa organisa e evento 
cultural di ayera nochi y e acto protocolar di awe mainta, y 
tur esnan cu a y ta haci e celebracionnan aki un exito. 


Pueblo Arubano, ban celebra awe den grandi nos Dia 
Nacional. Hisa bo bandera cu orguyo, pasobra awe nos 
ta un pais autonomo den Reino Hulandes cu nos propio 
simbolonan di union y libertad. Pabien pueblo di Aruba cu 
nos gran dia! 


Cu Dios Todopoderoso sigui bendiciona nos pais Aruba”. 

Informacion General 
MAYORIA investigacion tocante IPV ta contene seccionnan 
cu solamente preguntanan tocante abuso emocional/psico- 
logico, fisico, y sexual. No tin hopi investigacion haci cu un 
seccion dedica na haya informacion tocante e esfuersonan 
haci pa hende muhe tratando di preveni of stop e violencia, 
ni tampoco tocante busca ayudo. Esey ta un punto di critica 
specialmente di WHO = Organisacion Mundial di Salud, cu ta 
keha cu e investigacionnan no ta produci un imagen completo 
di e situacion cu hende muhe ta biba, ora nan ta bira victima 
di IPV. Nan no solamente ta biba e abuso psicologico, fisico y 
sexual, pero nan tambe ta purba di preveni y para e violencia. 
Ora e esfuersonan ey, no ta yuda, nan ta purba di busca ayudo. 


E capitulo aki tin preguntanan special pa midi e esfuersonan 
cu victimanan ta haci pa preveni y para e violencia di pareha 
y e resultado di tal investigacion. Tambe tin pregunta tocante 
busca ayudo, unda e victimanan di violencia di pareha ta bay, 
na ken nan ta pidi conseho pa trata di cambia e situacion 
violento y e sufrimento. E seccionnan aki deliberadamente a 
ser hinca na final di e lista di preguntanan, despues di e secci- 
onnan cu ta contene e preguntanan tocante IPV (violencia 
mental, psicologico, fisico y sexual) despues cu e preguntanan 
tocante IPV a ser contesta. E seccion tocante busca ayudo ta 
ser sigui pa un ultimo seccion cu ta contene preguntanan pa 
haya informacion tocante e motibonan dicon no tur e victi- 
manan ta busca ayudo den situacionnan dificil y peligroso cu 
ta concerni IPV. 


Literatura Revisa 
Trata di preveni of para e violencia. 
Algun autor ta splica cu ora violencia ta cuminsa, e prome 
reaccion di un hende muhe ta shock y incredibilad y hasta nan 
no ta reconoce como abuso pero como un incidente cu lo no 
ripiti su mes. Ora violencia ta sigui, hende muhe lo cuminsa 
uza strategianan pa hiba e caso, manera studia e comporta- 
cion di e pareha, of dor di ofrece solucionnan manera puntra 
kico ta pasa, of dor di ofrece ayudo manera ayudo profesional 
of intervencion. Pero ora violencia ta bira inpredicibel y pelig- 
roso, hende muhe por pensa riba strategianan pa mehora nan 
siguridad y di nan yiunan manera sconde yabinan y armanan 
of prepara pa e caso cu nan mester sali na careda pa salba nan 
bida (Burke, Carlson Gielen, Mc.Donnell, Campo, & Maman, 
2001). Algun hende muhe ta purba di biba cu esey dor di 
bebe (alcohol) of dor di uza remedi prescribi cu ta camufla 
e percepcionnan di e relacion. Solamente hende muhe cu tin 
recursonan personal cu ta permiti nan di mantene nan inde- 
pendencia y cu ta kere den un amor di menos sacrificio, tin 
e tendencia di termina e relacion for di cuminsamento di e 


señalnan di violencia (Kearney, 2001). 


Un di e preguntanan mas haci den e situacionnan aki, special- 
mente pa hendenan cu no ta envolvi ta: Dicon hende muhe ta 
keda den un relacion abusivo? E motibonan mas menciona ta: 
miedo, specialmente cu e violencia lo por bira pio si nan ta bay, 
of cu menasanan contra nan mes, nan yiunan y otro sernan 
keri lo bira realidad; no tin un entrada personal; falta di ayudo 
di famia y amigonan; preocupacion pa e efecto cu esey por tin 
riba e muchanan; sinti duele di e abusado y carga speransa 
cu e homber lo cambia (WHO, 2002; Fleury, Sullivan, & Bybee, 
2000). 


Otro pregunta cu ta ser haci frecuentemente despues di e 
preguntanan haci ta: Dicon hende muhe ta bay bek? Algun 
autor ta menciona cu pa stop un relacion abusivo no ta un 
decision cu bo ta haci di un dia pa otro, pero un proceso. P’esey 
algun hende muhe ta bay y ta bin bek varios biaha. Cua ta e 
motibonan pa bay bek cerca un pareha abusivo y un ambiente 
violento? Hende muhe por bay bek cerca nan abusado pasobra 
nan ta pensa cu un separacion cortico ta djis pa duna un señal 
cu nan no ta dispuesto di acepta mas abuso. Nan ta spera cu 
nan pareha lo comprende e mensahe y cu e lo cambia. Otro 
motibo ta: cu nan tin mester di un apoyo financiero y di un 
cas pa biba, transporte, y paga e gastonanan di e yiunan. Un 
motibo cu ta ser menciona hopi ta cu e muchanan ta sigui 
emocionalmente pega na nan tata. Tin biaha e abusado ta 
expresa arepentimento y ta priminti di cambia, loke ta pone e 
hende muhe dicidi di duna e relacion otro oportunidad. Esaki 
ta sosode specialmente si nan pareha ta priminti di ricibi of el 
a ricibi tratamento pa su comportacion abusivo (WHO, 2002; 
Wilson, 1997). 


Un pregunta cu ta ser haci na final di e discusion aki ta: kico ta 
pon’e hende muhe bay/kibra e relacion aki? E motibonan mas 
menciona den literatura cu ta pone kibra cu un relacion abusivo 
ta: ora cu nan experiencia cu e abuso ta escala y violencia 
severo/bruto no solamente ta causa herida y wesonan kibra, 
pero tambe ta pone e hende muhe teme pa su bida y di su 
yiunan; e hecho cu e agresor/abusado tin arma den cas; 
peliger y destruccion ta aumenta, incluyendo efectonan nega- 
tivo riba salud y bienestar di e hende muhe y su yiunan; y ora 
nan ta convenci cu nan pareha lo no cambia (Garcia-Moreno, 
Guedes, & Knerr, 2012); ora nan a yega di experiencia e senti- 
mento cu lo por mata e abusado/agresor; of tambe ora otro 
hende (famia y/of amigonan of polis) a yega di presencia e 
violencia; pero tambe e posibilidad di un trabou nobo y ayudo 
di amistadnan y famia. E hecho cu un hende muhe ta prepara 
pa independencia 
>>> 


Investigacion encuanto Violencia Domestico na Aruba 


Capitulo 22 - Purba preveni y/of stop e violencia y busca ayudo 

(estudio y entrada financiero propio) pero tambe psicologica- 
mente, tin mas chens cu nan lo laga un relacion abusivo. 


Den un estudio titula” Hende Muhe Inmigrante y No-Inmigrante: 
Factornan cu ta predeci bandona of sali for di relacion abusivo 
(Amanor-Boadu et al., 2012), e autornan a examina y compara 
e factornan cu ta predici e decision di hende muhe inmigrante 
y no-inmigrante di sali for di un relacion abusivo. Hende muhe 
lo studia e dos preguntanan crucial: “Lo ta miho pa mi?” y “Mi 
por hacie?”. Examinando e prome pregunta hende muhe cu ta 
pensando pa bay, tambe ta considera e diferente riesgonan, 
incluyendo e riesgo di perhudica otronan, p.e nan yiunan y e 
riesgonan financiero, social, y legal. 


Den e examen di e di dos pregunta, hende muhe ta examina 
e recursonan disponibel y e bareranan potencial ora di bay 
(p.e, sentimentonan di eficacia propio y sentimentonan di 
control of bareranan structural, p.e con pa yega na placa, na 
un trabou, na un cas/dak of otro servicionan. Comparacion 
entre gruponan den e analisis aki, a haya cu hende muhe inmi- 
grante a raporta riesgonan mas grandi den e areanan di daño 
personal fisico, riesgonan social y legal y riesgonan financiero 
cu loke hende muhe no- inmigrante ta experiencia. Es mas, 
hende muhe inmigrante ta topa cu bareranan mas halto pa laga 
un relacion violento pa e motibo cu probablemente nan lo ta 
casa, nan ta expresa sentimentonan di miedo y sentimentonan 
di ser controla pa nan abusado, of pasobra nan ta mas bieu 
y pa e motibo ey probablemente socialmente isola (Amanor- 
Boadu et al., 2012). Estudionan reciente entre Latinanan 
indocumenta na Merca ta raporta cu victimanan indocumenta 
normalmente tin e tendencia di busca ayudo cerca gruponan/ 
organisacionnan di ayudo informal na prome luga pa motibo di 


miedo di ser deporta 
(Kyriakakis, 2014). E estudio mas recien tocante e topico aki, 
ta sostene e ponencia aki; sin embargo e tambe ta menciona cu 
“buscamento di ayudo tanto cerca gruponan/organisacionnan 
informal como formal ta depende di e severidad di e abuso 
fisico y e posibilidad di tin un poco di independencia finan- 
ciero pa motibo di ta esun cu tin entrada (Mowder, Lutze & 
Namgung, 2018)- 


Buscando Ayudo 
Despues di e seccion cu ta contene preguntanan tocante 
preveni y stop e violencia ta sigui un subseccion cu ta contene 
preguntanan tocante busca ayudo. No tin un definicion claro 
kico kier men cu “busca ayudo”. E Organisacion Mundial di Salud 
(WHO) a ofrece un definicion di ´busca ayudo” comprendibel 
pero mucho largo. Algun parti di algun definicionnan ta ser 
menciona aki bou, incluyendo: ´e buskeda activo di recursonan 
cu ta relevante pa e solucion di e problema (specifico)”; den 
e caso aki, e problema specifico ta violencia y abuso contra 
hende muhe y eventualmente su yiunan. 


“Comportacion di busca ayudo ta contene un peticion pa asis- 
tencia di ayudo informal of servicio formalisa pa e proposito di 
resolve problemanan emocional, di comportacion of di salud”. 
“E decision di busca algun forma di asistencia profesional y e 
escogencia di un fuente di ayudo particular´. 
“E prome parti di e proceso social di apoyo: esey por ta pa un 
persona, e recipiente, tumando e iniciativa y comunicando cu 
otronan pa pidi cualkier forma di ayudo, sea efectivo, evalua- 
tivo, of instrumental´” (Rickwood, Thomas, & Bradford, 2012). 
Manera por ripara, busca ayudo no ta un decision facil, special- 
mente pa un hende mentalmente confundi, cu dolor y indeciso. 


Diamars, 19 Maart 2024 
INTERNACIONAL 
18 
AWEMainta 


KRALENDIJK - Diabierna 15 di maart, e prome dia di e accion 
mas grandi di boluntario riba Boneiro, Bon Doet organisa pa 
NGO Plataforma Boneiro den colaboracion cu Oranje Fonds 
a tuma luga. Bonaire Human Rights Organization (BHRO) 
tabata hopi contento pa conta cu empleadonan di Kooyman, 
Total Safety First, y Keller Williams Real estate Bonaire como 
boluntario. 


Un grupo grandi, significativo di cuidadonan consciente y 
comprometi a dedica nan tempo como boluntario cu hopi 
gracia y entusiasmo. Un team a verf e dilanti y patras di 
e edificio, mientras e di dos team a limpia kita e matanan 
patras di e edificio. E di tres team a conserva e archivonan 
di cortenan di corant cu ta bay bek te cu 15 aña di trabao 
di abogacia pa derechonan. E di cuater team a compila tres 
album cu fotonan di color: e mision di BHRO pafo di Boneiro 
yama: “536 Dia- Bonairean Lives Matters”, tambe e “1st 
Annual Valentine Dinner and Dance” y di e logronan historico 
di BHRO cu a wordo concedi “Status Special Consultativo di 
e Conseho Economico y Social di Nacionnan Uni” mescos e 
“Miembro Asocia di CARICOM su Comision di Reparacion”. 


Boluntarionan ta e alma di BHRO cu generosamente dunando 
nan tempo, experticio y pacion pa apoya nos mision di 
promove y proteha derechonan humano pa tur habitantenan 
na Boneiru. Como sea via abogacia pa gruponan marginisa 
di nos comunidad, conscientisando riba situacionnan social 
urgente, o dunando asistencia na esnan den necesidad, nos 
boluntarionan ta hunga un rol fundamental pa impulsa un 
cambio positivo y crea un sociedad mas inclusivo y husto y 
igual. 


“Nos ta inmensamente gradicido pa compromiso resoluto y 
dedicacion di nos boluntarionan”. Asina James Finies, vise- 
presidente di BHRO a bisa. “ Nan esfuersonan boluntario 
ta instrumental na avansa nos mision y haci un diferencia 
significativo den bida di otronan. Nos ta extende nos mas 
sincero gradicimento pa cada un boluntario cu contribui 
nan tempo y talentonan pa apoya e trabao di BHRO.” 


“Como boluntarionan nos mes, nos ta impulsa pa un vision 
comparti di un mundo caminda derechonan humano ta 
universalmente respeta y defende”, asina un boluntario 
dedica a bisa na BHRO. ‘ ta un privilegio pa ta parti di un 
organisacion cu ta dedica na marca diferencia tangibel den 
bida di otronan, y mi ta honra pa contribui na e trabao impor- 
tante aki” BHRO ta mantene su compromiso pa sostenibil- 
idad y empoderamento di e red di boluntarionan, brindando 


trainingnan continuo, sosten, y reconocemento pa garan- 
tisa cu boluntarionan tin e hermentnan y recursonan cu nan 
mester pa prospera den nan rolnan. 


Durante e evento aki Bon Doet di NGO Plataforma Boneiro, 
BHRO ta encurasha personanan y organisacionnan di henter 
Boneiro pa join nos den celebrando e poder transformativo 
di boluntarismo y pa reconoce e contribucionnan vital di 
boluntarionan. 


E organisacion di Derechonan Humano di Boneiro ta dedica 
na promove y proteha derechonan humano pa tur habitante 
di Boneiro atravez di abogacia, educacion, y participacion di 
comunidad. 


Pa mas informacion riba trabao di boluntario cu BHRO o 
pa apoya nos trabao, por fabor bishita nos website www. 
bonairehumanrights.org o tuma contacto cu Sra Davica 
Bissessar na e-mail: organizationbonairehumanrights@ 
gmail.com 


BHRO ta colabora cu Kooyman, Total Safety First y 
Keller Williams Real Estate den tremendo Bon Doet 2024 

Receta 
TIEMPO PREVIO: 20 minutos 
HORA DE COCINAR: 20 minutos 
TIEMPO TOTAL: 40 minutos 
4 SERVICIO 


Ingredientes: 
10 onzas. Camarón Tigre 


Escabeche 
1 cucharadita Sal 
1 cucharadita pimienta blanca 
1 cucharada. vino de cocina 
1 huevo 
1 cucharada. Maicena 
para freír 
5 tazas de almidón de papa 


Salsa 
1 cucharada. Salsa de soja 
1 cucharada. vino de cocina 
0,5 cucharadas. Azúcar 
1 cucharada. Vinagre de arroz negro dulce 
0,5 cucharadas. salsa de ostras 
1 cucharadita Almidón de patata 


Para sofreír 
1 cucharada. Aceite de pimienta hecho por el chef 
3 cucharadas Grano de pimienta 
1 taza de chile seco 
2 cucharadas. vino de cocina 
0.5 taza de cebolla verde, picada 
0,5 taza de ajo rebanado 
0.25 taza de jengibre en rodajas 
0.25 taza de maní crujiente frito 
1 cucharada. Aceite de sésamo 
1 cucharada. Aceite de Chile 


Direcciones: 
1. Cortar el chile: Con unas tijeras de cocina, corte el chile 
seco en trozos pequeños, de aproximadamente 1/2 pulgada 
cada uno. 
 2. Prepare la salsa: en un tazón, combine la salsa de soja, el 
vino de cocción, el azúcar, el vinagre de arroz negro dulce, 
la salsa de ostras y el almidón de papa. Revuelva bien hasta 
que esté bien mezclado. 
 3. Limpiar los Camarones: Hacer un pequeño corte en la 
parte trasera de cada camarón y retirar los intestinos. 
 4. Marinar: En un recipiente aparte, mezcle la sal, la pimienta 
blanca, el vino de cocción, el huevo y la maicena. Agrega 
los camarones a esta marinada, asegurándote de que estén 
cubiertos uniformemente. Déjalos marinar durante 10 a 15 
minutos. 
 5. Cubra los camarones: Unte el almidón de papa en una 
bandeja.  Enrolle cada camarón marinado en el almidón, 
asegurándose de que queden cubiertos uniformemente. 
 6. Freír camarones: Caliente el aceite de cocina a 300-350 
°F (150-180 °C).  Coloque con cuidado los camarones en 
el aceite caliente y fríalos durante 2-3 minutos o hasta que 
floten hacia la superficie. Retirar y colocar sobre toallas de 
papel. 
 7. Cocine los aromáticos: Caliente el aceite de pimienta en 
grano Chef Made en un wok. Agregue los granos de pimienta 
secos, el chile seco cortado, el ajo en rodajas, la cebolla verde 
y el jengibre. Sofría brevemente hasta que esté fragante. 
 8. Agregue camarones y maní: agregue los camarones fritos 
y el maní crujiente al wok. 
  9. Agregue la salsa: vierta la salsa preparada y revuelva 
rápidamente para cubrir los camarones y el maní de manera 
uniforme. 
 10. Rocíe los aceites: Rocíe con aceite de sésamo y aceite 
de chile y revuelva para combinar. 


¡Disfrutar! 


CAMARONES 
CRUJIENTES 


Imagínese morder  camarones  dorados perfectamente 
fritos, cada bocado lleno de sabores del mar, realzados 
por una marinada que es a la vez simple y sublime. La 
verdadera magia ocurre en el wok, donde estos tesoros 
crujientes se mezclan con una mezcla de atrevidos 
ingredientes: chile seco, pimienta, ajo, jengibre y cebollas 
verdes, todos juntos en una sinfonía de sabores. La salsa, 
una mezcla armoniosa de salsa de soja, vinagre de arroz 
negro dulce y salsa de ostras, agrega una profundidad de 
sabor que hace que cada bocado sea inolvidable. 
  
Este plato es una verdadera celebración de texturas y 
sabores, que combina el crujido del camarón tigre con el 
toque picante del chile y el toque aromático de los granos 
de pimienta. 

Sinceramente, Pastor Marcel Balootje 


Fortaleza pa Famia 


DIOS tene misericordia di nos, y bendiciona nos, y haci 
Su cara resplandece riba nos, pa Bo caminda por ta conoci 
riba tera, Bo salbacion memey di tur nacion (Salmo 67:1- 
3). 


Reconoce cu Señor, E ta Dios, E ta esun cu a traha nos y 
no ta nos a traha nos mes, nos ta Su pueblo, y e carnenan 
cu e ta pastoria. Drenta den Su portanan cu gradicimento, 
y Su plenchinan cu Alabansa, dun’E gradicimento bendi- 
ciona Su nomber, pasobra Señor ta bon, Su misericordia 
ta pa semper, y su fieldad ta pa tur generacion (Salmo 
100:3-5). 


Nos tin cu balora locual cu nos tin pasobra ningun ladron 
no ta drenta un cas bashi, nos tin cu balora nos poblacion, 
famia, matrimonio, hubentud, y roga na Dios p’e cuida e 
pida baranca aki pasobra di berdad nos tur por mira con e 
enemigo ta cana rond manera leon cu ta gruña buscando 
ken e por debora. 


No ta tempo pa haci wega pero ta tempo di guera den 
oracion pasobra e palabra di Dios ta bisa: Pasobra nos 
lucha no ta contra carni y sanger, sino contra gobernan- 
tenan, contra e podernan, contra e forsanan mundial di 
e scuridad aki, contra e forsanan spiritual di maldad den 
luganan celestial (Efesionan 6:12). 


Pasobra e armanan cu nos ta bay cu ne, no ta carnal, ma 
poderoso den Dios, pa basha fortinan abao, y pa destrui 
speculacionnan y tur arogancia, cu ta wordo lanta contra e 
conocemento di Dios, hibando den cautiverio tur pensam- 
ento, pa haci nan obedecido na Cristo, y nos ta castiga tur 
desobediencia, unabes cu boso obediencia ta completo (2 
Corintionan 10:4-6). 


Pa un hende por bringa maldad e mester separa su mes 
for di maldad, p’esey e palabra di Dios ta siña nos: Somete 
boso mes na Dios. Resisti diabel y e lo bay for di boso. Hala 
cerca Dios y E lo hala cerca boso. Limpia boso mannan, 
boso pecadornan, y purifica boso curason, boso di curason 
dobel (Santiago 4:7). 


Bendiciona ta e nacion, cu su Dios ta Señor, y e pueblo cu 
E a scoge pa su propio herencia (Salmo 33:12) 


No lubida locual ta para skirbi; 
Husticia ta halsa un nacion, ma pica ta berguensa pa cual- 


kier nacion (Proverbionan 14:34) 


Ta momento di pone tur emocion un banda, y wak bon 
den e direccion cu nos hubentud ta bayendo, wak con e 
enemigo ta jaag tras di matrimonio y famia, cuanto divi- 
sion tin den pueblo, tene cuenta cu e pelea riba caya, e 
inmoralidad cu tur caminda kier drenta cu su mal holo, ta 
suficiente motibo pa nos core yega na e trono di gracia di 
Dios, pa nos por haya pronto auxilio, y ayudo na tempo. 


Ta ken ta mas grandi cu nos Dios, ta ken ta mas poderoso 
cu nos Dios, O Señor, tende, O Señor pordona, O Señor 
scucha y actua. Pa Bo mes causa, O mi Dios no tarda. 


Laga e nomber di Dios sea bendiciona pa semper y semper, 
pasobra sabiduria y poder ta pertenece na dj’E. Y ta E ta 
esun cu ta cambia temponan y epocanan, E ta kita reynan 
y pone reynan. E ta duna sabiduria na sabionan y conoce- 
mento na hombernan di comprondemento (Daniel 2:1-2). 


Laga nos uni den oracion y stop di bringa contra nos mes, 
pasobra grandi ta Dios, ta solamente Dios merece tur 
honor y gloria, pasobra ta solamente Dios tin poder riba 
tur cos. 


Pasobra mira scuridad, lo tapa tera, y scuridad profundo 
e pueblonan, ma Señor lo briya riba bo, y Su gloria lo 
aparece riba bo. 


Ta deber di nos tur pa haci oracion y declara bendicion pa nos isla 

Mi ta habri mi boka hanchu, 
golos pa bo mandatonan. 
Drei mira mi i tene kompashon, 
manera Bo sa hasi 
ku esnan ku ta stima bo nòmber. 
Guia mi paso segun bo promesa. 
pa maldat no dominá mi. 
Salmo 119:131-133 


Cu hopi tristesa pero conforme cu boluntad di 
Dios nos ta anuncia cu a bay laga nos den brasa 
di Señor: 


Don Dolymore Butts 
*05-12-1949 - †11-03-2024 


Na nomber di su: 
Yiunan: Donovan Butts 
Andre Butts 
Tiffani Butts 


Nietonan: Sierra, Alyssa, Drelin, Brandon, Nathan, 
Christian, Austin 


Rumannan: 
Ruth y Krishna 
Janet y Bonny 
Carmen Y Ted 
Bernie y Maggie 
†Anita 
†Richard 
†David 


Primo(a)nan, amigo y conocirnan, bisiñanan. 


Demas famia: Butts, Prashad, Adams, Povea 
Redondo 


Ta invita pa acto di condolencia y despedida 
cual lo tuma lugar na Aurora Funeral Home 
diamars 19 di maart 2024 di 7’or pa 9’or di anochi. 


Cremacion lo tuma lugar despues. 


Mi no a muri. 
Ta pesei mi no a bisa ayo. 
Mi a djies habrie mi halanan, 
y bula bai keiro. Boso a keda atras. 
No laga tristesa domina boso. 
Keda uni un cu otro pa mi alma, 
Esey lo ta un alegria. 
Recorda mi cu hopi amor. 


A fayece inesperadamente nos 
ruman, omo, primo y amigo stima: 


Kenrick Tadeo Juddan 
Mihor conocir como: 
“Kenny” 
*11-08-1962 - †14-03-2024 


Na nomber di su: 
Mayornan: 
†Ovid y †Victoria Juddan 


Rumannan: 
†Maritza y †Elgin Juddan 
Ahmid y Eliza Juddan-Benitez-Salas 


Sobrino- y Sobrinanan: 
Luisdino, Mattias, Sarah, Jyllian 


Demas famia: 
Juddan, Juddan-Carer, Williams, Gonzales, Krips, Naidu, 
Pebbels 


Empleado- y amigo-nan di Stichting Eliezer y Respaldo 


Nos disculpa si den nos tristeza nos por a lubida di menciona 
un of otro famia y amistad. 


Ta invita tur famia, amigo, bisiña y conocirnan, pa asisti n’e 
acto di despedida cual lo tuma lugar Diaranson 20 di Maart 
2024 for di 9.00 am pa 11:00 am di mainta na Ad Patres 
Funeral Home and Crematorium. 


Acto di cremacion lo tuma lugar den seno familiar. 


Nos ta lamenta cu despues di despedida nos no lo por ricibi 
bishita di condolencia na cas. 


Na lugar di flor of krans ta prefera si por haci un donación na 
Stichting Eliezer cual deseo di Kenny. Pa esaki lo tin un box 
disponible. 


Staff y Personal di Ad Patres Funeral Home & Crematorium 
ta extende nos mas profundo condolencia na famia di e 
fayecido. 


Gradicimento / Invitacion 


Na nomber di su rumannan, subrino y subrinanan 
y demas famia, nos ta gradici tur esnan cu di un 
manera of otro a mustra nan atencion durante 
fayecimento y entiero di nos difunto stima: 
Felephina M. Tromp 
“Pechi” 


Un danki special na tur famia, bisiña y conocirnan 
cu tawata presente na e momento nan dificil, 
boso presencia y atencion tawata un gran 
consuelo pa nos famia. 
Un danki special na Dr. van Ool. 


Danki na Aurora Funeral Home pa nan bon 
servicio. 


Alabes nos kier a invita tur famia, bisiña y 
conocirnan pa compaña nos na 3 Santo Sacrificio 
di misa cual cu lo tuma lugar na Misa Sta. 
Filomena na Paradera: 
Diasabra 16 di maart pa 7 or di anochi 
Diahueba 21 di maart pa 7’or di anochi 
Diabierna 22 di maart pa 7’or di anochi 


Bo(so) presencia lo ta altamente aprecia. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jesmine Maria 
Vrolijk-Jacobs 
*06-12-1956 - †16-03-2024 


Acto di entiero lo wordo anuncia despues. 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu profundo tristesa na nos curason nos ta 
anuncia fayecimento di: 


Rafaela Maria Croes 
*24-10-1939 †08-03-2024 


Na nomber di su: 
Compañero: 
†Pedrito Erasmus 


Yiunan: 
Diana Erasmus 
Janine Croes 


Mescos cu yiu: 
Jeremy Dirksz 
Adonai Henry 


Rumannan: 
†Efraim, Frida Croes-Schönherr y famia 
†Aurora Croes y famia 
Aura, Janaika y Juleeza Croes 
Osbaldo Croes 
Rudolf Croes y famia 
†Robert (Robby), Justina Croes-Werleman y 
famia 
Rosimbo (Timo), Maria Croes-Maduro y famia 


Swa y Cuñanan: 
†Jacobo, †Rufina Erasmus-Boekhoudt y famia 
†Vicente, †Ida Erasmus-Gill y famia 
†Juanita Erasmus 
Sira, Juan Semeleer Erasmus y famia 
†Ita Erasmus y famia 
†Elio, Antonia Erasmus-Martinez y famia 
Annie, Erwin Vis-Erasmus y famia 
Bettie, Casin Giel-Erasmus y famia 
Norma Erasmus y famia 


Ihanan: 
Sergio Tromp, Gregory Donata, Gio Franken 


Primo y primanan, sobrino y sobrinanan, bon 
bisñanan y na tur bon amistad nan di cas. 


Amiga di cas: Maureen Dirks, Dayla Maduro 


Bon amiganan: 
Dita Wever, Mercedes Pieters, Eileen Snijders, 
Manirma Lampe, Vilma Tromp, Lucila Croes 


Demas famianan: 
Croes, Erasmus, Schönherr, Werleman, 
Maduro, Boekhoudt, Gill, Semeleer, Martinez, 
Vis, Giel, Kelly, Tromp, Weller, Zievinger, Lacle, 
Geerman 


Nos ta invita tur famia y conocirnan pa asisti 
na e acto di entiero cual lo tuma lugar na 
Kerki Protestant na Piedra Plaat diamars 19 
di maart 2024, di 9’or pa 11’or di mainta. 
Despues lo sali pa Santana Protestant na 
Piedra Plaat. 


Nos disculpa si den nos tristesa nos por a 
lubida di menshona un of otro nomber 
di famia y of amistad, nos ta lamenta cu 
despues di entiero nos no por ricibi bishita na 
cas. 


“Dios ta amor y amor ta Dios, maske mi no ta na 
e mundo aki mas, tur dia lo mi ta banda di boso 
curazon, mi por stens di loke Señor ta haci” Salmo 
33 


Cu inmenso tristeza na nos curason, nos ta 
participa fayecimento di nos ruman y omo stima: 


Rosimbo Werleman 
Cariñosamente conocí como “Ronny of Oi” 
☼06-05-1959 – †09-03-2024 


Ex-trahado di Telefondienst 


Na nomber di su 
Mayornan: 
† Margaritha 
†Genaro Werleman-Everon 


Rumannan: 
Beto Rafini 
† Fransisco Rafini 
Irena y †Emiterio “Emi” Boekhoudt-Rafini 
Yolanda y Miano Croes-Rafini 
Esteban Rafini 
Franklin y Ana Werleman-Diaz 


Subrinonan: 
Lisette Boekhoudt 
†Emilio “Gino” Boekhoudt 
Sharon Boekhoudt 
Chamila Croes 
Oswin Croes 
Sheila Rafini y Albert 
David Rafini y Anushka 
Jenny Rafini 
Junior Rafini 
Jonathan Werleman 
Alexander Werleman 
Renny Werleman y Famia 


Tantanan: 
Remacla Everon y Famia 
Sira y Eloy Dania y Famia 
Tanta Nichi Everon (na Hulanda) 
†Juana y Otilio Lacle y Famia 


Padrino: Charles Dake 
Madrino: †Maria Everon Santana 
Tur sobre subrino/a, primo/a y demas famia y 
conocido na Aruba y Hulanda. 


Bon amigo: Mito Croes y Tilo Boekhoudt 
Su 2 cacho nan stima: Muñeca y Princesa 


Demas famia: Werleman, Rafini, Boekhoudt, 
de Oliveira e Silva, Croes, Diaz, Dania, Lacle, 
Everon. 


Nos disculpa si den nos tristeza nos por a 
lubida algun of otro familiar. 


Acto di entiero lo tuma lugar diasabra 23 
Maart 2024 na misa Santa Filomena na 
Paradera. 


Nos defunto stima lo reposa di 9am pa 11am 
na misa Santa Filomena pa despues sigui 
pa su ultimo lugar di sosiego na Santana 
Catolico Pastoor Kraanwinkel Paradera. 


Lamentablemente nos no por ricibi bishita di 
condolencia na cas despues di entiero. 


Bou alanan di Dios mi ta sigur, 
“Mi refugio, mi forti, mi Dios, 
den kende mi ta pone mi confiansa” 
Salmo 91 


Cu inmenso tristesa na nos curason, pero 
conforme cu boluntad di Dios, 
Nos ta anuncia fayecimento di nos estimada 
Mama, Ruman, Wela, Tanta, Prima, y Amiga 


Federica Beatriz Fingal 
*4 Juli 1951 - †13 Maart 2024 
Mihor conoci como Ica 
Na edad di 72 aña 


Su yuinan stima: 
Gislaine & Frenzie Boekhoudt-Jacobs 
Rose Anne Jacobs & Roderick Albus 


Nieto/a stima: 
Zoë Boekhoudt 
Rodmar Albus 
Zayne Boekhoudt 
Roshanne Albus 
Rose-Ella Albus 
Rodward Albus 


Mayornan: 
Tata: † Gilberto Fingal 
Mama: † Anita Fingal-Leest 


Rumanan stima: 
Filomena (Mena) y † Gerard Pourier-Fingal 
Bertha y Querino Commenencia-Fingal 
Maria Fingal 
† Juan Fingal y Narcisa Fingal-Peña de Jesus 
Jolanda (Jola) y Abraham Cornelio-Fingal 
Irena y † Edison Pourier-Fingal 
Magriet Fingal 


Sobrino y Sobrinanan: 
Gisela & Junior Erasmus-Commenencia y famia 
Patrick & Milly Paskel-De Cuba 
Yahaira & Osrick Quandus y famia 
Eveline Commenencia & Maikel Ras y famia 
Cedrick Fingal 
Andre Paskel y famia 
Jairzinho & Sulaika Pourier-Bareño 
Elizair Pourier 
Ashely Geerman y famia 
Bryan Geerman y famia 
Jolaika & Patrick Olivierre-Cornelio y famia 
Rajiv Cornelio 


Demas Famia: 
Fingal, Boekhoudt, Jacobs, Albus, Pourier, 
Commenencia, Cornelio, Peña de Jesus, Erasmus, 
Paskel, Quandus, Ras, Bareño, Geerman, Ollivierre, 
Leest, Croes, Figaroa, Vivas, Feliciana, Wolf, 
Gomez, Ridderstaat Pers, Tromp, y demas famia 
na Aruba, Curaçao, y Hulanda. 


Primo y Primanan na Aruba, Curacao y Hulanda 


Ta invita tur amigo, bisiña y conocirnan pa asisti 
na acto di despidida cual lo tuma luga na Aurora 
Funeral Home diaranson 20 di maart 2024 di 2.00 – 
4.00 pm. 


Cremacion lo tuma lugar den seno familiar. 


Nos ta lamenta cu durante e tempo dificil aki nos 
no por ricibi bishita di condolencia na cas. 


Nos ta pidi nos disculpa si den nos tristeza nos por 
a lubida un of otro famia of conoci. 


